CELEX: 62017TN0649
Language: da
Date: 2017-09-25 00:00:00
Title: Sag T-649/17: Sag anlagt den 25. september 2017 — ViaSat mod Kommissionen

27.11.2017   
            
            
               DA
            
            
               Den Europæiske Unions Tidende
            
            
               C 402/45
            
         Sag anlagt den 25. september 2017 — ViaSat mod Kommissionen
   (Sag T-649/17)
   (2017/C 402/60)
   Processprog: engelsk
   
      Parter
   
   
      Sagsøger: ViaSat, Inc. (Carlsbad, Californien, De Forenede Stater) (ved advokaterne J. Ruiz Calzado, L. Marco Perpiñà og S. Semey)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens stiltiende afslag af 13. juli 2017 som følge af, at Kommissionen ikke inden for den fastsatte frist afgav svar på sagsøgerens genfremsatte begæring af 31. maj 2017 hvad angår begæringen om aktindsigt, registreret den 20. marts 2017 under reference Gestdem nr. 2017/1725, annulleres.
            
         
               —
            
            
               Europa-Kommissionen tilpligtes at betale sagsomkostningerne, herunder eventuelle intervenerende parters omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat seks anbringender.
   
               1.
            
            
               Første anbringende om, at Kommissionen tilsidesatte sin begrundelsespligt i henhold til artikel 296, stk. 2, TEUF.
               
                           —
                        
                        
                           Sagsøgeren har for det første gjort gældende, at der foreligger en fuldstændig mangel på begrundelse som følge af det stiltiende afslag på aktindsigt i det ønskede dokument med overskriften »Roadmap of measures towards the compliance of selected and authorised MSS operators with common conditions of Decision 626/2008/EC, including intermediate new steps and corresponding time limits« (»Køreplan for foranstaltninger med henblik på udvalgte og godkendte MSS-operatørers overholdelse af generelle betingelser i beslutning 626/2008/EF (1), herunder mellemliggende nye trin og de dertil hørende tidsfrister«). For så vidt som Domstolen måtte finde, at Kommissionen allerede i den skrivelse af 5. maj 2017, hvormed der meddeltes afslag, havde opfyldt sin begrundelsespligt i henhold til artikel 7, stk. 1, i forordning nr. 1049/2001 (2) i forbindelse med besvarelsen af sagsøgerens første begæring, idet den deri indeholdte begrundelse ligeledes fiktivt udgør begrundelsen for den stiltiende afgørelse vedtaget i henhold til den nævnte forordnings artikel 8, stk. 3, anmoder sagsøgeren Retten om at behandle de øvrige anbringender rettet mod den pågældende begrundelse.
                        
                     
         
               2.
            
            
               Andet anbringende om, at Kommissionen undlod at foretage en individuel og konkret undersøgelse af det begærede dokument.
            
         
               3.
            
            
               Tredje anbringende om, at Kommissionen undlod at give en begrundelse og foretog en urigtig anvendelse af undtagelsen om beskyttelse af forretningsmæssige interesser som fastsat ved artikel 4, stk. 2, første led, i forordning nr. 1049/2001.
            
         
               4.
            
            
               Fjerde anbringende om, at Kommissionen undlod at give en begrundelse og foretog en urigtig anvendelse af undtagelsen om beskyttelse af undersøgelser som fastsat ved artikel 4, stk. 2, tredje led, i forordning nr. 1049/2001.
            
         
               5.
            
            
               Femte anbringende om, at Kommissionen urigtigt fandt, at der ikke forelå nogen tungtvejende interesse som omhandlet i artikel 4, stk. 2, i forordning nr. 1049/2001.
            
         
               6.
            
            
               Sjette anbringende om, at Kommissionen urigtigt fandt, at der ikke kunne gives delvis aktindsigt som omhandlet i artikel 4, stk. 6, i forordning nr. 1049/2001.
            
         
      (1)  Europa-Parlamentets og Rådets beslutning nr. 626/2008/EF af 30.6.2008 om udvælgelse af og udstedelse af tilladelser til systemer, som leverer mobile satellittjenester (mobile satellite services, MSS) (EUT 2008, L 172, s. 15).
   
      (2)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter.